b'\n_START_ARTICLE_\nPsaligrafi\n_START_PARAGRAPH_\nPsaligrafi er kunsten \xc3\xa5 lage bilder, m\xc3\xb8nstre og ornamenter av papir. Et psaligrafisk verk er formet av et sammenhengende stykke papir og er klippet utelukkende med en skarp saks. Papiret brettes ofte en eller flere ganger f\xc3\xb8r klippingen. Arbeidet er tidkrevende og krever stor konsentrasjon. Klipper man feil, kan det ikke rettes opp. Det ferdige bildet i papirklipp monteres oftest mellom to glassplater. St\xc3\xb8rre arbeider kan best\xc3\xa5 av flere ark._NEWLINE_Karen Bit Vejle er en kjent dansk-norsk ut\xc3\xb8ver i denne kunstarten. Hun er bl.a. inspirert av H.C. Andersens arbeider i denne type bildekunst.'